तुम चाँद पर चलने वाली पहली महिला हो।
इससे तुम्हें कुछ तो सुरक्षा मिलेगी।
पहला व्यक्ति होने पर भी गैगारिन नहीं बचा।
प्रक्षेप पथ मिशन पैरामीटर के भीतर है।
आदेश दो।
लूना 16, तुम्हें पृथ्वी के वायुमंडल में लौटने की अनुमति है।
स्टार सिटी, लूना 16।
स्वचालित वापसी, 08:07 यूटीसी पर शुरू कर रहे हैं।
अवधि, 122 सेकंड।
स्टार सिटी।
हम आधे रास्ते पर पहुँचने वाले हैं।
समझ गया, लूना 16।
स्टार सिटी, लूना 16।
हम पृथ्वी के वायुमंडल में प्रवेश कर चुके हैं।
समझ गया, लूना 16। अलग होने की प्रक्रिया शुरू करो।
अलग होने की प्रक्रिया शुरू कर रहे हैं, तीन, दो, एक में।
अलग होने की प्रक्रिया पू…
हम अब भी जुड़े हुए हैं।
वह अलग नहीं हुआ।
स्टार सिटी, हमारा एक और अम्बिलिकल बोल्ट ख़राब है।
सर्विस मॉड्यूल उनके पीछे ही घिसट रहा है।
- हल का तापमान ख़तरनाक स्तर पर है। - शांत रहो। शांत रहो।
हमने उन्हें चाँद पर इसलिए नहीं भेजा था कि अब खो दें।
वायुमंडल उस केबल को जला देगा।
अगर नहीं जलाया, तो सिर्फ़ उनकी राजकीय अंत्येष्टि नहीं होगी।
बचकानी बात मत करो।
राज्य हमारी अंत्येष्टि का ख़र्च कभी नहीं उठाएगा।
- मुझे कॉम्स दो। - सर।
मेरे बाजों, मेरा यक़ीन मानो,
वह कैप्सूल सोवियत संघ द्वारा बनाए गए
सबसे बेहतरीन टाइटेनियम से बना है।
जब तक केबल टूट नहीं जाती, वह सलामत रहेगा।
स्टार सिटी, ऐटिट्यूड ठीक हो गया है।
हल का तापमान घट रहा है।
लूना 16, अपने प्रक्षेप पथ की पुष्टि कर सकते हो?
योजना से कहीं ज़्यादा खड़े उतर रहे हो।
इससे वे कहाँ पहुँचेंगे?
तीन सौ… नहीं।
रास्ते से 450 किलोमीटर दूर भटक गए हैं।
बाइकाल झील के पास, मध्य साइबेरियाई पठार।
रिकवरी टीम, तुम्हारे पास वे निर्देशांक हैं?
चलो थोड़ी हवा लेते हैं।
कौन जाने, उन्हें हम तक पहुँचने में कितना वक़्त लगेगा?
मैं इमरजेंसी किट से सिग्नल फ़्लेयर निकालता हूँ।
- वाल्या। - क्या है?
बंदूक ले आओ। बंदूक ले आओ।
हिलो मत।
स्टार सिटी
वापसी पर स्वागत है, कॉमरेड।
यह डिप्टी चेयरमैन तारासॉव हैं।
बैठो।
क्या तुम इस औरत को पहचानती हो?
- नहीं। - सच में?
वह अनास्तासिया बेलिकोवा है,
चाँद पर चलने वाली पहली महिला।
तुम्हारे विपरीत, वह जानती है कि राज्य के हित में कैसे बर्ताव करना चाहिए।
अनास्तासिया बेलिकोवा…
अब तुम्हारा नाम नहीं रहा, कॉमरेड।
मुझे… मुझे समझ… मुझे समझ नहीं आ रहा कि क्या कहूँ।
चाँद पर तुम्हारे भीतर यह झिझक नहीं थी।
जब कर्नल रास्कोवा ने सुझाव दिया था कि तुम अपनी पूर्ववर्ती कॉस्मोनॉट द्वारा
मिशन में छोड़ी गई जगह लो, तो उन्होंने मुझे भरोसा दिलाया था कि तुम अपनी हैसियत समझोगी।
हाँ, मैंने समझी थी। मैं समझती हूँ।
फिर भी, मैं यहाँ हूँ, सुदूर साइबेरिया में, एक ट्रक के पीछे।
अगर ऐसा फिर कभी हुआ…
नहीं होगा, कर्नल रास्कोवा।
मैं क़सम खाती हूँ।
अच्छी बात है।
ख़ैर, अब जब यह मसला सुलझ गया है।
यहाँ से तुम उलान-उदे एयरफ़ील्ड जाओगी जहाँ से तुम स्टार सिटी के लिए उड़ान भरोगी,
रेड स्क्वेयर से होकर जाने वाली परेड की तैयारी करने के लिए।
हमारी मातृभूमि के एक छोटे से दौरे के बाद,
हम तुम्हें पैरिस भेजने की योजना बना रहे हैं
ताकि दुनिया भर की प्रेस के साथ तुम्हारी ऐतिहासिक उपलब्धि का जश्न मनाया जा सके,
और सोवियत नैतिक श्रेष्ठता के प्रतीक के रूप में।
पर एक समस्या है जिसे हमें सुलझाना होगा।
एक अविवाहित महिला के रूप में, तुम सोवियत नारीत्व की
मिसाल नहीं बन सकती।
पर मैं तो अविवाहित हूँ।
इसीलिए इस यात्रा के अंत में तुम्हारी शादी होगी।
शादी?
क्या यह ज़रूरी है?
क्या तुम कह रही हो कि तुम सहयोग नहीं करना चाहती?
नहीं।
नहीं, नहीं।
मुझे…मुझे नहीं पता… मुझे…
- मेरे प…पिताजी, मुझे उनसे बात करनी होगी… - तुम्हारे पिताजी को बता दिया जाएगा।
हमने पहले ही सारी तैयारियाँ कर ली हैं।
यह एक… एक ख़ूबसूरत सोवियत शादी होगी।
बधाई हो।
क्या मैं पूछ सकती हूँ कि मुझे किससे शादी करनी है?
- आप मज़ाक कर रहे हैं? - वह जवान है,
इतनी बुरी भी नहीं दिखती है
और संयोग से पूरे ग्रह पर सबसे मशहूर औरत है।
- इसका यह मतलब नहीं कि मैं उससे शादी करना चाहता हूँ। - सोवियत संघ का हर कुंवारा
तुम्हारी जगह लेने के लिए अपना आख़िरी रूबल दे देगा।
तो फिर, उनमें से किसी एक से ही कहिए।
वैसे भी, ऐसा नहीं है कि तुम्हारे लिए कोई और इंतज़ार कर रही है, है न?
तुम्हारे लिए शादी करके घर बसाना अच्छा रहेगा।
सेंट्रल कमिटी चाहती है कि वह किसी कॉस्मोनॉट से शादी करे।
और चाहो या न चाहो, तुम ही अकेले हो जो अब भी कुंवारे हो।
वह मेरी पसंद की नहीं है।
मेरा मतलब, वह… वह अजीब है। वह…
साशा। तुम अच्छे पायलट हो,
पर एक वजह है कि तुम्हें अभी तक कोई मिशन नहीं दिया गया है।
हाँ। मुझे वजह पता है।
तुम अपनी सारी समस्याओं का दोष उस धर्म पर नहीं मढ़ सकते
जिसका पालन तुम्हारे दादा-दादी 50 साल पहले करते थे।
- तो फिर मैं ऊपर क्यों नहीं गया? - क्योंकि तुम्हारे लिए हर चीज़
मज़ाक है, साशा। तुम्हें साबित करना होगा कि तुम इस प्रोग्राम को लेकर कितने गंभीर हो।
कैसे? उस मशीन से शादी करके?
मेरा मतलब, अब यहाँ मज़ाक कौन कर रहा है?
साशा, तुम्हें लगता है, जिन दबावों में मैं हूँ, उनके चलते
मैं अपने दिन लोगों के रिश्ते करवाते हुए बिताना चाहता हूँ?
तुम्हें लगता है कि मैं अपना समय ऐसे बिताना चाहता हूँ?
मैंने बहुत पहले सीख लिया था कि इस दुनिया में जो चाहिए, उसे पाने के लिए
कुर्बानियाँ देनी पड़ती है।
- क्या तुम वह करने के लिए तैयार हो? - हाँ।
मेरा विश्वास करो, अभी आदेशों के ख़िलाफ़ जाने का सही वक़्त नहीं है।
मेरे पीछे आओ।
कर्नल रास्कोवा?
दरवाज़ा बंद करो।
क्या बर्लिन में कोई नई प्रगति हुई है?
तुम्हें लगता है कि मेरी मेज़ पर रखी फ़ाइलें पढ़ना ठीक है?
मुझे माफ़ कर दीजिए, कर्नल। पता नहीं…
पता नहीं मैं क्या सोच रही थी।
स्टाज़ी ने एक आदमी को पकड़ा है जिसे वे अमरीकी कूरियर मानते हैं।
वही, जो लूनर बेस की योजनाएँ ले गया था?
मैं जर्मन भाषा बोलती हूँ, अगर उससे कुछ मदद हो सके तो।
तुम्हें समझना थोड़ा मुश्किल है, इरीना वैस्लिएवना।
तुम साफ़ तौर पर महत्वाकांक्षी हो, रचनात्मक हो,
अपने मकसद के लिए जो करना पड़े, वह करने को तैयार हो।
तुम जैसी कर्मचारी, सेना के लिए, मेरे लिए बहुत काम की हो सकती हो।
मैं जिस तरह भी ज़रूरत हो, आपकी सेवा में हाज़िर हूँ, कर्नल।
पर एक सीमा तक।
वाल्या और तान्या मिरोनोव पर अपनी निगरानी जारी रखो
जब वे कॉमरेड बेलिकोवा के साथ पैरिस के दौरे पर जाएँ।
और हमारे नए इश्क़बाज़ों पर नज़र रखो।
पक्का करो कि बेलिकोवा नियमों का पालन करे।
वह अविश्वसनीय साबित हो चुकी है।
और तुम्हें सतर्क रहना होगा।
स्टार सिटी से निकलते ही, हम पर विदेशी दखलंदाज़ी का ख़तरा होगा।
मैं समझ गई।
माफ़ कीजिए, पर शुक्रिया, चीफ़ डिज़ाइनर।
किसलिए, मेरी बच्ची?
चाय तो तुम ही डाल रही हो।
हाँ, पर आपने दुनिया को दिखाया कि सोवियत औरतें किस मिट्टी की बनी हैं।
वह ठीक कह रही है, कॉमरेड।
आपकी वजह से दुनिया सोवियत औरतों से ईर्ष्या करने लगी है
और अब हमारी पत्नियाँ चुप ही नहीं हो रही हैं।
जनरल सेक्रेटरी ब्रेज़नेव जानते हैं कि आपकी अनोखी दूरदृष्टि ही
वह चीज़ है जिसने हमें फिर एक बार अमरीकियों से आगे रखा है।
तो हम आपको आज यहाँ इसलिए लाए हैं क्योंकि वह चाहते हैं कि यह प्रगति जारी रहे।
यह सुनकर मुझे बेहद ख़ुशी हुई।
मैं आप सबके लिए लूनर मिशन से आगे की परियोजनाओं के लिए अपनी प्रस्तावनाओं की प्रतियाँ लाया हूँ
जो हमारे ऑपरेशंस का एक चरण तो रहेगा ही, पर हमें और बड़ा सोचना होगा।
हमें प्रगति करने की कोशिश जारी रखनी होगी
अगर हम सच में अमरीकियों पर जीत हासिल करना चाहते हैं।
अब, एक सोवियत कॉस्मोनॉट को… शुक्रिया…
हमारे सबसे क़रीबी पड़ोसी ग्रहों तक भेजना,
- शुक्र तक… - कॉमरेड, अगर इजाज़त हो,
शायद इनमें से कुछ तब मुमकिन होता,
जब अमरीकियों ने ज़्वेज़्दा की आपकी योजनाएँ चुराई नहीं थीं।
लूनर बेस अब कॉमरेड ब्रेज़नेव की सबसे बड़ी प्राथमिकता बन चुका है।
यह…
एक ग़लती होगी।
सम्मान के साथ।
पर कॉमरेड ब्रेज़नेव की इच्छाएँ बिल्कुल साफ़ हैं।
वह अमरीकियों को यह करने नहीं देंगे कि हमारे ही डिज़ाइन का इस्तेमाल करके वे हमसे पहले लूनर बेस बना दें।
आप मुझसे क्या चाह रहे हैं?
हम चाहते हैं कि आप ज़्वेज़्दा का लॉन्च जल्दी करें।
क्या वह पैराट्रूपर्स डे के जश्न तक तैयार हो सकता है?
वह तो कुछ ही महीनों में है।
हमें लूनर बेस के लिए
फिर से डिज़ाइन बनाने में एक साल से भी ज़्यादा समय लगेगा।
और ऊपर से,
हमें अभी यह भी पता करना है कि चाँद की सतह पर पानी है भी या नहीं।
यह काम पूरा करने के लिए जो चाहिए, वह सब मिलेगा। पैसे, संसाधन, कर्मचारी।
आप जो कहेंगे, वह मिलेगा।
- यह… - बस समय नहीं मिलेगा।
माफ़ कीजिए, कॉमरेड, पर यह बेतुका है।
यह बेतुका है।
मैं अमरीकियों को हराने के लिए उतना ही उत्सुक हूँ जितना कि
यहाँ मौजूद हर व्यक्ति है, पर इतनी जल्दी लॉन्च करना?
आप इन पुरुषों और महिलाओं को मौत के मुँह में भेज रहे होंगे।
ख़ैर, हमें आपकी क़ाबिलियत पर पूरा भरोसा है
कि आप जनरल सेक्रेटरी के लिए यह काम कर दिखाएँगे।
आप
हमारा सबसे क़ीमती संसाधन हैं।
अब, कॉमरेड बेलिकोवा के दौरे की नवीनतम योजनाएँ क्या हैं?
चीफ़ डिज़ाइनर?
कॉमरेड बेलिकोवा।
आपके पास एक पल है?
हाँ, लगता है, है।
मैं…
उम्मीद कर रही थी कि मैं "लूना 17" की क्रू के लिए अपनी सेवा पेश कर सकूँ।
मतलब, ऊपर जाकर अच्छा लगा?
वह मेरी ज़िंदगी का सबसे बेहतरीन पल था।
हम सबको तुम पर बहुत गर्व है।
पर अभी तुम्हें सामने वाले मिशन पर ध्यान देना होगा।
क्या तुम अपने दौरे के लिए तैयार हो?
सच कहूँ तो, डर लग रहा है।
लियोनोव ने अपनी प्रसिद्धि का पूरा मज़ा लिया था।
मैं लियोनोव नहीं हूँ।
मुझे पता है।
तुम मुझे यूरी की याद दिलाती हो।
उसके पास भी "वोस्तोक 1" पर मिशन रद्द करने का मौका था,
पर उसने भी तुम्हारी तरह मिशन के लिए सब दाँव पर लगा दिया था।
और उसकी तरह, तुम्हें लोगों की नज़रों में रहना अच्छा लगने लगेगा।
क्या आप हमारे साथ पैरिस चलेंगे, चीफ़ डिज़ाइनर?
मुझे…
सोवियत संघ से बाहर जाने की मनाही है।
- सच में? - मेरी सुरक्षा के लिए…
या वे ऐसा ही कहते हैं।
तुम्हारी यात्रा अच्छी हो, कॉमरेड बेलिकोवा।
हमें गर्व करवाना।
शुक्रिया।
आप कहाँ जा रही हैं?
दरअसल, जिन लोगों के साथ मैं काम करती हूँ, वे एक यात्रा पर जा रहे हैं।
तो मुझे भी जाना होगा।
मैंने नतालिया को फ़ोन पर बात करते सुना।
उन्होंने कहा कि वह आपके सामने बात नहीं कर सकती क्योंकि आप बिल्डिंग 12 में काम करती हैं।
अरे, दरअसल, वह बस जलती हैं क्योंकि वह ख़ुद वहाँ काम नहीं करतीं।
चलो।
टीवी बंद कर दोगी?
हमारी मातृभूमि की राजधानी में
अभूतपूर्व भीड़ जुटाने के बाद,
कॉस्मोनॉट अनास्तासिया बेलिकोवा अपना दौरा जारी रखे हुए हैं
और सोवियत समाजवादी गणराज्यों की राजधानियों की यात्रा कर रही हैं।
यूएसएसआर के श्रमिक हर जगह उनका गर्मजोशी से स्वागत कर रहे हैं।
जल्द ही एक साथी कॉस्मोनॉट से शादी करने वाली,
दोनों पैरिस रवाना होंगे
ताकि दुनिया भर की प्रेस के साथ उनकी उपलब्धि का जश्न मनाया जा सके।
हैलो।
हैलो!
मॉस्को से शुभकामनाएँ।
यह कमाल है।
यह मेरी कल्पना से भी बेहतर है।
चलो भी, ज़रा मुस्कुराओ।
वे सिर्फ़ तुम्हें देखने के लिए लाइन लगा रहे हैं। देखो।
अनास्तासिया!
हम क़िस्मतवाले होंगे अगर 15 महीनों में ज़्वेज़्दा पूरा कर पाएँ।
उससे भी कम समय में कैसे पूरा करेंगे?
हमने सावधान होकर अमरीकियों को नहीं हराया। तो अब क्यों यह शुरू करें?
पर एन-1 में मुश्किल से इतनी प्रज्वलन शक्ति है कि मौजूदा लूनर मॉड्यूल लॉन्च कर सकें।
अगर हम उसमें कुछ और जोड़ेंगे, तो लॉन्च ही नहीं कर पाएँगे।
हम वहीं लौट आए जहाँ से शुरू किया था।
रेम, तुम हर वक़्त इतने नकारात्मक क्यों रहते हो?
वास्तविकता को स्वीकार करना नकारात्मकता नहीं है।
- मैं बस… - फुलाए जाने वाले कम्पार्टमेंट कैसे रहेंगे?
हम…
हम लूनर लैंडर की रहने की जगह बढ़ाने के लिए
फुलाए जाने वाले कम्पार्टमेंट इस्तेमाल कर सकते हैं,
बिल्कुल वैसे ही जैसे लियोनोव के स्पेस वॉक का एयर लॉक था।
अगर हम उतरने करने के बाद उसे फुलाएँ,
तो हम उतरने के वही नियम इस्तेमाल कर सकेंगे।
तुम चाहते हो कि हमारा लूनर बेस एक तंबू हो?
इसके अलावा कुछ और बनाने का वक़्त नहीं है।
इस मिशन में ती…तीन लोगों की ज़रूरत होगी।
दो सतह पर और एक कक्षा में रहेगा।
फिर भी तुम्हें यह उपाय निकालना होगा कि उन्हें मौजूदा यान में
कैसे फिट करोगे जो दो के लिए बना है, पर…
…तुम इससे शुरू कर सकते हो, और फिर आगे देख सकते हो।
यह दिलचस्प विचार है।
पर रात हो गई है।
चलो…
घर चलते हैं, थोड़ी नींद लेते हैं,
और सुबह फिर मिलते हैं।
दुनिया भर की प्रेस के सदस्यों से मिलने के लिए रखी गई रिसेप्शन के लिए आप कपड़े बदलेंगी।
मॉस्को के लिए प्लेन कल सुबह जल्दी निकलेगा,
ताकि आप शादी के लिए समय पर रोस्तोव पहुँच सकें।
मॉस्को की प्रेस क्लिप वहाँ हैं।
- कॉमरेड कैलिंस्की, मैं… - देर मत कीजिए।
आपको अच्छी छाप छोड़नी होगी।
- तुम क्या कर रही हो? - कुछ नहीं।
बस इस परफ़्यूम की बोतल को निहार रही हूँ।
उसे मत छुओ।
क्यों नहीं? ये तो तोहफ़े हैं। और ये किस लिए हैं?
वे तुम पर इसकी महक सूँघ लेंगे।
उन्हें लगेगा तुम्हें पैरिस के
ऐशो-आराम ने बहका दिया है।
मैं पैरिस के ऐशो-आराम से सच में बहक रही हूँ।
हो सकता है कि वे सुन भी रहे हों।
मैं परफ़्यूम लगा रही हूँ!
किसी को फ़र्क नहीं पड़ता, वैल्युश।
चलो आज रात को बस थोड़ा मज़ा कर लेते हैं।
कर्नल रास्कोवा।
देखा, वैल्युश?
और तुम फ़िक्र कर रहे थे।
मैं सोच रहा था कि हम रिसेप्शन के लिए साथ चल सकते हैं।
मुझे यह पूरा करना है।
बस मेरे बिना चले जाओ।
- मैं अनास्तासिया के साथ नीचे आ जाऊँगा। - नहीं, नहीं, जान, मैं इंतज़ार करूँगी।
कोई बात नहीं। तुम चली जाओ।
ठीक है।
बस ज़्यादा देर मत करना।
क्या लिफ़्ट में कोई यंत्र है?
नहीं। नहीं, कर्नल।
मुझे नज़रअंदाज़ कर रही हो?
मैं अपने पति के साथ हूँ।
तुम अच्छी महक रही हो।
बस करो।
चलो आज रात को कहीं और चलें।
मुझे इस क्लब के बारे में पता चला, यहीं पास में, जहाँ वह संगीत बजता है जो…
मैं तुम्हारे साथ कहीं नहीं जाऊँगी, साशा।
इसकी वजह अनास्तासिया है?
मेरे पास कोई विकल्प नहीं था।
मुझे बख़ूबी पता है।
तो फिर तुम नाराज़ क्यों हो?
असल में तुम ही शादीशुदा हो।
हाँ, तुमने सही कहा।
शायद हम दोनों को यही चाहिए था।
तुमने यह दिल से नहीं कहा।
कॉमरेड बेलिकोवा, इस दौरे पर अब तक वह कैसी रही है?
बहुत अच्छी।
चाँद पर जो समस्यात्मक बर्ताव था, उसका अभी तक कोई संकेत नहीं दिखा है।
कोट पहन लो।
- हम कहाँ जा रहे हैं? - तुमने कहा था कि तुम जर्मन भाषा बोलती हो।
आख़िरकार तुम अपनी पढ़ाई का सही इस्तेमाल कर सकती हो।
जर्मनी?
कूरियर ने अभी तक क़बूल नहीं किया है कि लूनर बेस की योजनाएँ उसे किसने दीं।
और स्टाज़ी की नाकामी से मेरा धीरज टूट चुका है।
कॉमरेड बेलिकोवा का क्या?
गेलित्ज़िन, तुम्हारी ग़ैरमौजूदगी में तुम्हारा काम संभाल लेगा।
जल्दी करो, हमें प्लेन पकड़ना है।
मेरे प्यारे दोस्तों…
देवियों और सज्जनों,
कृपया मेरे साथ अनास्तासिया बेलिकोवा का
शुक्रिया अदा कीजिए
कि वह अपनी इस शानदार उपलब्धि का जश्न मनाने के लिए हमारे साथ जुड़ी हैं।
दुनिया भर की प्रेस
चाँद पर चलने वाली पहली महिला को सम्मान देने के लिए
आज रात
यहाँ फ्रांस के लोगों के साथ एकजुट हुई है।
क्या तमाशा है।
सोचता हूँ कि याना यह सब कैसे संभालती।
वह एक ही दिन में फ्रांस को जीत लेती।
हैलो, जान।
तो, सगाई कैसी चल रही है? प्यार हो गया?
कहाँ।
- बस उसके आसपास रहना ही… - इधर देखिए!
…यातना है।
तो शादी।
अनास्तासिया!
माफ़ कीजिए। मुझे जाना होगा।
माफ़ कीजिए।
- चीफ़ डिज़ाइनर। - नमस्ते, कॉमरेड निकुलोव।
माफ़ कीजिए, चीफ़।
मैं अंदर आ सकता हूँ?
कृपया! कृपया।
ख़ैर, मैं…मैं बेहद माफ़ी चाहता हूँ। क्या तुम किसी का इंतज़ार कर रहे हो?
नहीं।
मैं… मैं जानता हूँ कि फ़्योदोरोव पर…
पर…
प्रतिबंध लगा है।
मैं आपकी कैसे मदद करूँ, चीफ़?
लूना 16 के दौरान,
तुम्हें कैसे पता चला कि एस-बैंड एंटीना अनास्तासिया की पहुँच में होगा?
दरअसल, मैंने नक़्शे याद कर लिए थे।
पर फ़ाइनल असेंबली के दौरान हमने एंटीना की जगह बदल दी थी।
हाँ,
और मैंने बाइकोनूर से आने वाली इंजीनियरिंग रिपोर्ट पढ़ी थी।
उसमें हज़ारों पन्ने हैं। वह…
मेरे पास काफ़ी खाली समय है।
हाँ।
बड़ी ख़ूबसूरत शाम है, सर्गेई।
टहलने चलें?
कभी-कभी मुझे लगता है कि काश मैं ऊपर गई ही नहीं होती।
तुम्हारा मतलब?
जब तुम सतह पर होते हो…
वहाँ कोई आवाज़ नहीं होती है।
बस ख़ामोशी होती है।
ऐसा लगा था जैसे मैं आख़िरकार साँस ले सकती हूँ।
मेरे दादाजी कहा करते थे,
जब भगवान तुम्हें शाप देना चाहते हैं, तो वह तुम्हें ख़ुश करते हैं।
यहाँ से निकलना चाहोगी?
शैम्पेन उसके सिर पर चढ़ गई है।
मैं सुनिश्चित करूँगा कि वह अपने कमरे तक पहुँच जाए, ठीक है?
हम कहाँ जा रहे हैं?
इस तरफ़!
उससे कहो कि वह जा सकता है।
शुक्रिया। आप जा सकते हैं।
मैं चाहती हूँ कि जो मैं कहूँ, तुम उसका बिल्कुल सही अनुवाद करो
और उसके जवाब का भी सटीक अनुवाद करो।
कोई घुमा-फिरा कर बात नहीं होनी चाहिए। समझी?
हाँ।
उससे पूछो कि क्या उसने ग्रेट पैट्रिओटिक वॉर में लड़ाई लड़ी थी।
क्या तुमने ग्रेट पैट्रिओटिक वॉर में लड़ाई लड़ी थी?
मैं कुर्स्क में मोर्चे पर था।
वह कुर्स्क में मोर्चे पर था।
उससे कहो कि शायद यह पहली बार नहीं है कि हम मिले हों।
उन्होंने कहा कि शायद यह पहली बार नहीं है कि तुम दोनों मिले हो।
उम्मीद है कि इस बार तुम्हारे लिए चीज़ें बेहतर होंगी।
चीफ़।
आओ।
यह क्या है?
भूत…
पुराने मिशनों के।
वॉशकोद।
वोस्तोक।
सोयूज़।
पर हम उन्हें फिर से ज़िंदा कर सकते हैं।
बिल्कुल जैसे फ़्योदोरोव ने कहा था।
अमरता, सर्गेई।
आख़िरी दुश्मन पर जीत।
ब्रेज़नेव और कमिटी,
उन्हें सिर्फ़ चाँद में झंडे गाड़ने से मतलब है,
मुट्ठी भर मिट्टी पर झगड़ने से।
अगर हम सच में…
ब्रह्मांड पर अपनी पकड़ बढ़ाना चाहते हैं, और…
और अनंतता पर, और अमरता पर…
तो हमें वहीं नहीं रुकना चाहिए।
शुक्र।
हाँ।
पर ब्रेज़नेव?
जब वक़्त सही होगा, उसे अपनी नाक से आगे देखने के लिए मनाया जा सकता है।
तब तक, हमें गोपनीयता से आगे बढ़ना होगा।
सिर्फ़ चुनिंदा लोग जान सकते हैं कि हम यहाँ क्या कर रहे हैं।
हम कैसे…
इतना बड़ा प्रयास, इसके लिए बहुत बड़े संसाधन चाहिए।
दरअसल, वे मुझे जो चाहिए देंगे,
जब तक उन्हें लगेगा कि यह लूनर बेस के लिए है।
और भी वरिष्ठ इंजीनियर होंगे जिनको आप…
शामिल करना चाहेंगे।
- मैं पहला विकल्प नहीं हूँ। - ख़ुद को कम मत आँको, सर्गेई।
तुममें जुनून है।
और समस्याएँ सुलझाने के कोई हटकर तरीके सोच लेते हो।
पर इससे पहले कि तुम हाँ कहो,
तुम्हें समझना होगा कि तुम सेंट्रल कमिटी के सीधे आदेशों की अवज्ञा करोगे
और राज्य की संपत्ति का दुरुपयोग करोगे।
अगर पकड़े गए, तो नतीजे…
काफ़ी गंभीर हो सकते हैं।
हम कब शुरू करेंगे?
अभी।
शायद यही जगह है।
मैंने क्या कहा था?
बेन रोज़
चलो।
- साशा! साशा! - मुझे सुनाई नहीं दे रहा।
मुझे सुनाई नहीं दे रहा, माफ़ करना।
स्तासिया।
यह लो।
- साशा, मुझे लगता है कि यह बुरा विचार है। - बस एक ड्रिंक।
और फिर अगर तुम जाना चाहोगी, तो मैं तुम्हें वापस छोड़ दूँगा
ताकि आर्केडी तुम्हें बिस्तर पर सुला दे।
वाल्या, मेरा परफ़्यूम देखा?
वाल्या?
- वाल्या? - बार-बार मेरे ज़हन में घूम रहा है…
याना के लिए ही आज रात यहाँ जश्न मनाया जाना चाहिए था।
वही उसकी हक़दार थी।
वह ख़ास थी।
और ट्रेनिंग के पहले दिन से ही हमें यह पता था।
यह जैसे…
सुनो, तुम अच्छे आदमी हो।
यही वजह है कि मुझे तुमसे प्यार हुआ।
पर तुम कुछ कर ही नहीं सकते थे।
पीछे हटो। थोड़ी जगह दो।
अनास्तासिया, यह तुम्हारे लिए है।
ए! ए!
मैं सारी रात तुमसे बात करने का मौका ढूँढ रही थी।
आम तौर पर मैं ऐसी सार्वजनिक जगह में बात करने नहीं आती,
पर लोगों की नज़रों में आए बिना, तुम्हारे पास आना मुश्किल है।
अगर तुम अपने देश में ख़ुश नहीं हो…
तो हम तुम्हें वहाँ से निकाल सकते हैं।
क्या मतलब?
अमरीकियों के पास तुम्हारे लिए जगह है।
नहीं।
मैं अपने देश से कभी ग़द्दारी नहीं करूँगी।
अगर कभी तुम्हारा फैसला बदले तो।
- तुम ठीक हो? - हाँ। बस अचानक बहुत थक गई हूँ।
शायद अब हमें चलना चाहिए।
हाँ।
उस आदमी का नाम क्या है जिसने तुम्हें दस्तावेज़ दिए
ताकि तुम उन्हें अमरीकियों तक पहुँचा सको?
मैं कितनी बार कहूँ?
मैं मानता हूँ कि मैंने
वोल्क्सपार्क फ़्रीडरिखशाइन से सारे दस्तावेज़ उठाए जहाँ किसी अनजान आदमी ने उन्हें छोड़ा था।
जब मैं वेस्ट बर्लिन पहुँचा,
तो मैंने लिफ़ाफ़ा बोर्नहोल्मर स्ट्रासे के एक कूड़ेदान में फेंक दिया।
वह हर बार की तरह बिल्कुल वही कह रहा है।
कोई बदलाव नहीं है।
कॉफ़ी?
नहीं? अफ़सोस।
बर्लिन कितना ख़ूबसूरत शहर है।
मुझे याद है जब मैं पहली बार
टी-34 चलाते हुए फ़्राइडरिखश्ट्रासा से होकर यहाँ आई थी।
मुझे याद है जब मैं पहली बार यहाँ आई थी।
शुरुआत में धीमे चला रही थी
क्योंकि हर जगह नाज़ियों की लाशें बिखरी पड़ी थीं।
मैं फ़्राइडरिखश्ट्रासा से होकर टी-34 चला रही थी।
- शुरुआत में धीमे चला रही थी… - हाँ?
…क्योंकि हर जगह नाज़ियों की लाशें बिखरी पड़ी थीं।
मैं दस मिनट में लौटूँगी।
अगर तब तक उसने नाम नहीं बताया, तो मैं उसे सिर में गोली मार दूँगी।
उस आदमी का नाम क्या है जिसने तुम्हें दस्तावेज़ दिए?
मैं कुछ नहीं जानता।
मैंने… मैंने आज रात तुम्हारे बारे में एक बात समझी है।
तुम सच में बहुत ख़राब नाचती हो।
वे लौट आए हैं। अब उन्हें हिरासत में ले लें?
नहीं।
मुझे कॉमरेड डकॉर्नी से बात करनी है।
तो?
मैं उससे मिली। आपको बेलिकोवा की चिंता करने की ज़रूरत नहीं है।
- वह वफ़ादार है। - अच्छी बात है।
मेरी बात सुनो।
उनके वापस आने से पहले, तुम्हें मुझे बताना होगा जो तुम्हें पता है।
मैं देख चुकी हूँ कि वह क्या कर सकती हैं।
मैं वह नहीं बता सकता जो मुझे पता ही नहीं।
उनके लौटने से पहले, तुम्हें बताना होगा कि तुम्हें वे नक़्शे किसने दिए।
यह तुम्हारे अपने भले के लिए है।
तुम अच्छी इंसान हो।
तुम इन स्टाज़ी सूअरों से बेहतर हो।
- मेरी मदद करो। - तुम्हें क्या लगता है कि मैं क्या कर रही हूँ?
मुझे नाम बताओ और मैं मदद करूँगी!
मुझे नहीं पता।
मुझे नाम बताओ।
मुझे नहीं पता।
नहीं। नहीं।
मुझे नाम बताओ!
नाम बताओ!
वह राइकेश्ट्रासा में रहता है!
मुझे और कुछ नहीं पता!
मैं सिर्फ़ सामान सीमा पार करा सकता था।
मैंने उससे कहा था कि मैं स्टार सिटी में कुछ भी घुसाने में मदद नहीं कर सकता।
स्टार सिटी में कुछ घुसाने से तुम्हारा क्या मतलब है?
…स्टार सिटी में?
तुमने यही कहा।
नहीं। मैंने नहीं कहा। मैंने नहीं कहा।
वे स्टार सिटी में तुमसे क्या घुसवाना चाहते थे?
मैं बता रहा हूँ, ऐसा कभी हुआ ही नहीं!
कभी हुआ ही नहीं!
शाबाश, कॉमरेड।
उन्होंने मुझे कभी नहीं बताया कि वे चुपके से अंदर क्या ले जाना चाहते थे।
मैं क़सम खाता हूँ।
कृपया, मेरी पत्नी…
कृपया, उसे इस बारे में कुछ पता नहीं था…
फ़िक्र मत करो।
तुम्हारी पत्नी तुम्हें बहुत लंबे समय तक
नहीं देख पाएगी।
और एक और।
ठीक है।
तुम्हारी कसमें।
यहाँ उन्होंने जो लिखा, मुझे वह ख़ास पसंद आया।
"प्यार, समझदारी, सम्मान पर आधारित।"
हैलो, पापा।
नास्त्या।
हमने रेड स्क्वेयर की परेड में आपको मिस किया।
बात करते वक़्त सीधी खड़ी रहा करो।
यह अलेक्सान्द्र दिमित्रियेविच पोलिवानोव हैं।
कॉमरेड बेलिकोव, आपसे मिलकर ख़ुशी हुई।
और कृपया मुझे साशा बुलाइए।
तो तुम मेरी नास्त्या से शादी कर रहे हो?
हाँ।
हमें हॉल तक चलना चाहिए।
आइए, कॉमरेड पोलिवानोव। अपनी जगह लेने का वक़्त आ गया है।
हमें यह करने की ज़रूरत नहीं है।
मतलब?
शादी।
हाँ, पर अगर हम नहीं करेंगे, तो हम…
तो फिर हम नहीं करेंगे।
साशा, आओ।
वह रहा, घोंसले में पड़ा मेरा बाज़।
चीफ़।
हैलो।
- तुम ठीक हो? - हाँ। बस…
घबराहट हो रही है।
हमारी शादी के दिन यह भी घबराया हुआ था।
मैं तुम्हें लेक बेलोये पर मौजूद मेरा कॉटेज
तुम्हें हनीमून के लिए देना चाहता हूँ।
शुक्रिया, चीफ़।
पर तुम्हें जल्दी लौटना होगा, साशा।
तुम्हें वापस स्टार सिटी लौटकर ट्रेनिंग शुरू करनी होगी।
व्लादिमीर। कैसे हो?
- कैसे हो? - पत्नी कैसी है?
हम यहाँ अनास्तासिया व्लादिमिरोवना बेलिकोवा और अलेक्सान्द्र दिमित्रियेविच पोलिवानोव की
शादी को आधिकारिक रूप से दर्ज करने के लिए
- इकट्ठा हुए हैं। - वह फिर से कब ऊपर जाएगी?
वह नहीं जाएगी।
वह…
राज्य के लिए बहुत क़ीमती है।
कॉमरेड पोलिवानोव, क्या आप अपनी कसमें पढ़ेंगे?
और मेरे पास उसे बताने की हिम्मत नहीं है।
मैं, अलेक्सान्द्र दिमित्रियेविच पोलिवानोव…
अपने परिवार की मौजूदगी में,
दोस्तों और सोवियत राज्य के सामने,
तुम्हें, अनास्तासिया व्लादिमिरोवना बेलिकोवा को
अपनी वैध पत्नी के रूप में स्वीकार करता हूँ,
इस समान मिलन में, जो प्यार, समझदारी…
और सम्मान पर आधारित है।
कॉमरेड बेलिकोवा, क्या आप अपनी कसमें पढ़ेंगी?
मैं, अनास्तासिया व्लादिमिरोवना बेलिकोवा,
अपने परिवार की मौजूदगी में,
दोस्तों और सोवियत राज्य के सामने, तुम्हें,
अलेक्सान्द्र दिमित्रियेविच पोलिवानोव को
अपने वैध पति के रूप में स्वीकार करती हूँ,
इस समान मिलन में, जो प्यार, सम्मान और समझदारी पर आधारित है।
हम ख़तरे में हैं।
सुरक्षा स्थिति लेवल वन तक बढ़ा दी गई है।
मैं जानना चाहती हूँ कि हर इंसान क्या कर रहा है, इससे पहले कि वह करे।
मैं जानना चाहती हूँ कि हर इंसान क्या कह रहा है, इससे पहले कि वह कहे।
मैं जानना चाहती हूँ कि हर इंसान क्या सोच रहा है, इससे पहले कि वह सोचे।
स्टार सिटी अब मोर्चे पर है।
तो…
चलो शुरू करें।
उप-शीर्षक अनुवादक : मून कलिता